***Eesti Noorte Meistrivõistlused***

***BMX Krossis 2021***

*1.kategooria*

1. **Eesmärk:**

Välja selgitada Eesti noortemeistrid ja medalivõitjad Eesti noorte meistrivõistlustel 2021 a. BMX krossi distsipliinis.

1. **Võistluste korraldajad:**

Võistluste korraldaja Tartu etappidel (1., 2. ja 4. etapp) on “Tartu SK Velo” ja

Tallinna etapil ( 3. etapp) on “Airpark Spordiklubi”.

Võistluste direktor Tartu etappidel on Jaan Veeranna ja Tallinna etapil Jaan Tults.

1. **Võistluste aeg ja koht :**

Eesti Noorte Meistrivõistlused BMX krossis korraldatakse neljaetapilisena: 1., 2. ja 4. etapp 12.06,03.07. ja 07.08 Tartus, 3. etapp 17.07. Tallinnas. Võistlused algavad kell 13.30.

1. **Osavõtjad:**

Võistlusklasse on 11:

**Poisid -**  B 6 ja nooremad; B 7–8; B 9–10; B 11–12; B 13–14; B 15–16,

**Tüdrukud -**  G 8 ja nooremad; G 9–10; G 11–12; G 13–14; G 15–16

Vanuseklassidele: B6 ja nooremad; G8 ja nooremad ning B7-8 korraldatakse Eesti Esivõistlused BMX krossis

Stardimaks kõikidele võistlusklassidele on **10 EUR-i** iga etapi kohta.

Eesti Noorte Meistrivõistlused BMX krossis on avatud kõigi maade sportlastele.

Kõik võistlejad peavad omama oma riigi alaliidu vastava vanuseklassi litsentsi.

1. **Registreerimine:**

Eelregistreerimine Tartu võistlustele toimub aadressil: [**taive.seire@gmail.com**](mailto:taive.seire@gmail.com)ja lõpeb 1.etapile 09.06. 2. etapile 30.06. ning 4. etapile 04.08. kell 23.59.

Eelregistreerimine Tallinna võistlusele toimub aadressil: [**egerkaruse@gmail.com**](mailto:egerkaruse@gmail.com)**.** ja lõpeb 14.07. kell 23.59.

Võistlejate kinnitamine, litsentside kontroll ja stardimaksude tasumine toimub võistluspäeval võistluskeskuses, kell 11.00 - 12.00.

1. **Võistluskeskus:**

Võistluskeskus asub BMX krossiraja ääres:

Tartu etappidel [Tähtvere Puhkepargis](http://arena.ee/puhkepark/bmx/) ja Tallinna etapil Spot of Tallinna keskuses Peetri külas, Krati tee 2.

1. **Võistluste ajakava:**

|  |  |  |
| --- | --- | --- |
| **Treeningu aeg** | **Võistlusklass** | **Treeningu liik** |
| 12:00 – 12:40 | B/G 12 ja nooremad | 10 minutit - vabatreening  30 minutit - treening väravatega |
| 12:40 -13:20 | B/G 13 ja vanemad | 10 minutit - vabatreening,  30 minutit - treening väravatega |
| 13:20 – 13:30 | Võistkondade esindajate koosolek | rada suletud |

JW, JM, EM, EW ja CR sõidavad samade võistluste raames Estonian Open võistlusel (3. kat.)

Stardikohad kõigis eelsõitudes määratakse arvutiprogrammi abil loosimise teel, 1/4 ja 1/2 finaalid eelsõitude tulemuste põhjal.

1. **Tulemuste arvestamine:**

Võistlusklass avatakse juhul, kui ühes vanuseklassis on vähemalt 4 võistlejat (tüdrukutel 3).

Kui võistlejaid vanuseklassis on vähem kui 4 (tüdrukutel 3), liidetakse see järgmise vanuseklassi samast soost võistlejate klassiga.

1. **Paremusjärjestus**:

Kõigis võistlusklassides selgitatakse paremusjärjestus finaalsõitude tulemuste põhjal.

Kui võistlusklassis on võistlejaid 8 või vähem, siis selgitatakse kohad kolme eelsõidu ja

finaali tulemuste põhjal. Sellisel juhul antakse eelsõitudes võistlejatele punkte järgnevalt:

1 koht – 1 p., 2. koht – 2 p., 3. koht – 3 p., 4. koht – 4 p., 5. koht – 5 p., 6. koht – 6 p.,

7 koht – 7 p. ja 8. koht - 8 p. Võrdsete punktide korral on otsustavaks kõrgem koht finaalis.

Parem koht eelsõitudes annab võistlejale võimaluse valida parim stardikoht finaalsõidus.

Kui vanuseklassis on rohkem kui 16 võistlejat, siis korraldatakse vastavalt võistlejate arvule

1/4, 1/2 finaalid ja A-finaalid (kohad 1-8) ning B-finaalid (kohad 9-16).

Eesti Noorte Meistrivõistluste punktiarvestus on alljärgnev: 1. koht – 10 punkti;

2. koht – 8 punkti; 3. koht – 6 punkti; 4. koht – 5 punkti; 5. koht – 4 punkti; 6. koht-3 punkti;

7. koht -2 punkti; 8 .koht- 1 punkt. Meistrivõistluste koondarvestuses läheb arvesse kolme

etapi paremate tulemuste summa. Sama punktisumma korral on kokkuvõttes otsustavaks paremad kohad etappidel. Kui ka siis jääb võrdsus, on otsustavaks viimase, 4. etapi paremusjärjestus. Teiste maade litsentsidega võistlejad EMV punktiarvestusse ei lähe ja üldtabelisse kantakse

ainult EJL litsentsiga võistlejad, seega määratakse punktid EJL litsentsiga

võistlejate paremusjärjestuse põhjal.

Nt. kui esimene EJL litsentsiga võistleja saavutab 4. koha saab ta üldtabelisse 10 punkti jne.

1. **Autasustamine:**

Igal etapil autasustatakse igas vanuseklassis 8 parimat võistlejat medaliga. Meistrivõistluste lõpptulemuste põhjal autasustatakse igas vanuseklassis kolme parimat Eesti Meistrivõistluste medaliga. Ametlikust autasustamistseremooniast peavad osa võtma kõik auhinnakohtadele tulnud sportlased. Autasustamisele mitteilmunud sportlased kaotavad õiguse auhindadele ja neid võidakse karistada rahatrahviga vastavalt UCI võistlusmäärustele.

1. **Varustus:**

Võistlustel on lubatud kasutada ainult UCI nõuetekohased (§ 9) BMX krossi rattaid. Ratastel peavad olema UCI nõuetekohased esi- ja külje numbrid (§ 9artikkel 6.1.072). Võistleja varustuses on kohustuslikud: lõuakaitsega kiiver (fullface), pikkade sõrmedega kindad, pikad püksid ja pikkade varrukatega särk (pole lubatud kasutada teksaspükse, lühikesed püksid lubatud kasutada ainult koos põlve ja sääre kaitsmetega) Keelatud on kasutada elastik (lycra) materjalist sõiduriideid. Clip pedaalid on lubatud alates 13. eluaastast. Kõik osalejad peavad kandma enda spordiklubi särki.

1. **Meditsiiniline abi:**

Esmast meditsiinilist abi osutab võistluste meditsiinitöötaja, teistel on abi osutamine ilma meditsiinitöötaja nõusolekuta keelatud. Vajadusel kutsub peakohtunik võistleja esindaja kannatanu juurde, kui seda nõuab vastav olukord.

1. **Karistused:**

BMX krossi Eesti Noorte Meistrivõistlustel kohaldatakse karistusi vastavalt UCI võistlusmäärustele.

1. **Antidoping:**

BMX krossi Eesti Noorte Meistrivõistlustel kehtivad UCI ja Eesti dopinguvastased reeglid ning SA-l Eesti Antidoping on õigus läbi viia dopingukontrolli kõikide osalejate seas. Täpsem info aadressil: [http**://www.antidoping.ee**](http://www.antidoping.ee)**.**

1. **Muu informatsioon:**

Tulemused avaldatakse aadressil [www.ejl.ee](http://www.ejl.ee) ja [www.veloklubi.ee](http://www.veloklubi.ee).

Live tulemused on nähtavad [**www.bmx.pani.ee**](http://www.bmx.pani.ee)**.**

Tartuetappidest on võimalik vaadata otseülekannet “Tartu Spordiklubi Velo” [Facebooki](https://www.facebook.com/veloklubi/) leheküljelt.

1. **Võistluste korraldus:**

Korraldaja järgib Vabariigi Valitsuse ja EJL poolt välja töötatud koroona viiruse leviku tõkestamise juhendeid.

 Tervise kontrolli tegemine on klubi/võistkonna esindaja või sportlase vastutada. Haigusnähtudega isikute (nii võistlejate kui võistluste korraldajate) võistlustel osalemine on keelatud. Võistluse korraldajal on õigus haigusnähtudega isik ja temaga kokku puutunud isik või isikud ära saata.

 Näomaskide kandmine on KOHUSTUSLIK terve ürituse kestusel, sealhulgas õues. Ratturid ei pea näomaski kandma soojenduse, treeningu ja võistluse ajal.

Võistlejate osavõtuga seotud kõik kulud kannavad klubid või osavõtjad ise.   
 Kõik ülaltoodud juhendis määratlemata küsimused lahendatakse organisaatorite ja

kohtunike kogu poolt kohapeal, lähtuvalt UCI ja EJL ([Eesti Jalgratturite Liit](https://www.ejl.ee/)) määrustest.

*Tartu etappidel:*

Võistluste direktor: Jaan Veeranna Tel.+3725012539 [jaanveeranna@hot.ee](mailto:jaanveeranna@hot.ee)

Peakohtunik: Kuldar Põder Tel.+3725106030 [kuldar.poder@gmail.com](mailto:kuldar.poder@gmail.com)

Peasekretär: Taive Seire Tel.+37258115680 [taive.seire@gmail.com](mailto:taive.seire@gmail.com)

*Tallinna etapil:*

Võistluste direktor: Jaan Tults Tel.+3725541325 [jaan.tults@gmail.com](mailto:jaan.tults@gmail.com)

Peakohtunik: Jaan Lajal Tel+3725017308 [jaan.lajal@stokker.com](mailto:jaan.lajal@stokker.com)

Peasekretär Eger Karuse Tel+372 5267656 [egerkaruse@gmail.com](mailto:egerkaruse@gmail.com)